proxectonos/corpus_dominio_legal_administrativo_tmp huggingface dataset:
24/09/2013 | Administración LocalMunicipal
Irixoa
Emprazamento interesados P. A. 166-2013 X. C. A. nº 4

Publícase o presente anuncio a efectos de notificar as persoas interesadas no expediente de investigación de camiños entre Chao da Viña e Gulfar (parroquia da Viña), a interposición do recurso conctencioso-administrativo P. A. nº 166/2013 e o emprazamento para que poidan personarse no Xulgado do contencioso-administrativo nº 4 da Coruña, nun prazo de nove días hábiles, se o consideran oportuno para a defensa dos seus intereses (art.49 da LXCA). O acordo municipal recurrido é o plenario do 31-5-2013 e o acordo de remisión do expediente e emprazamento é o da Xunta de Goberno do 13-9-2013. Irixoa, 16 de setembro de 2013 O alcalde Antonio Deibe Sanmartín
24/09/2013 | Administración LocalMunicipal
Curtis
Padrón fiscal de saneamento, depuración e abastecemento de auga.2.º trimestre de 2013

APROBACIÓN DO PADRÓN FISCAL DA TAXA POLA PRESTACIÓN DO SERVIZO MUNICIPAL DE SANEAMENTO, DEPURACIÓN E ABASTECEMENTO DE AUGA (2.º TRIMESTRE DO 2013) A Xunta de Goberno Local, o 30 de agosto de 2013, por unanimidade de todos os seus membros presentes, adoptou o seguinte acordo: “1.º. Aprobar o padrón fiscal da taxa pola prestación do servizo municipal de augas correspondente ao 2.º trimestre do ano 2013.2.º. Expoñer ao público o padrón de usuarios do ano 2013, trimestre 2.º, por un importe de 63.794,76 € polo prazo dun mes dende esta publicación. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria.3.º. Contra o padrón de usuarios todos os interesados poderán interpor recurso de reposición, segundo o disposto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpor calquera outro recurso que se estime conveniente.4.º. O pagamento farase efectivo nas entidades financeiras colaboradoras do 1 ó 31 de xaneiro do 2013, considerándose este o período voluntario de ingreso; asemade a Tesourería establece o fraccionamento semestral. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de apremio reducido do 10 por cento ou, no seu caso, o recargo de apremio ordinario do 20 por cento e os correspondentes intereses de demora. Non obstante, o recargo será do 5 por cento e non se esixirán xuros de mora se a débeda se paga antes de recibila notificación de providencia de constrinximento.” Teixeiro, 11 de setembro de 2013. O alcalde Javier Francisco Caínzos Vázquez
24/09/2013 | Administración LocalMunicipal
Oleiros
Persoal
Aprobación definitiva da modificación dos regulamentos de axudas sociais, asistenciais e profesionais para o persoal funcionario e laboral, respectivamente, do Concello de Oleiros

ANUNCIO Aprobación definitiva da modificación dos regulamentos de axudas sociais, asistenciais e profesionais para o persoal funcionario e laboral, respectivamente, do Concello de Oleiros. O Pleno da Corporación, en sesión ordinaria que tivo lugar o día 27 de xuño de 2013, aprobou inicialmente a modificación dos regulamentos de axudas sociais, asistenciais e profesionais para o persoal funcionario e laboral, respectivamente, do Concello de Oleiros, publicándose o anuncio de dito acordo plenario no Boletín Oficial da Provincia (en diante, BOP) da Coruña núm.129, do 9 de xullo de 2013. A Xunta de Persoal do Concello de Oleiros e o sindicato UGT, presentaron sendas alegacións contra a antedita aprobación inicial no prazo conferido para o efecto. O Pleno do Concello, na sesión extraordinaria que tivo lugar o 12 de setembro de 2013, resolveu a desestimación íntegra das alegacións citadas contra a devandita aprobación inicial coa consecuente aprobación definitiva que consiste na inclusión no texto dos regulamentos de axudas sociais, asistenciais e profesionais para persoal funcionario (BOP da Coruña núm.289, do 17 de decembro de 2008) e para o persoal laboral, (BOP da Coruña núm.156, do 17 de agosto de 2011), respectivamente (modificación de ambos publicada no BOP da Coruña núm.74, do 18 de abril de 2013), do Concello de Oleiros, da seguinte disposición: “DISPOSICIÓN TRANSITORIA ÚNICA BIS. Para os exercicios de devengo dos anos 2012, 2013 e 2014, establécense os seguintes topes de axudas para cada traballador e para as seguintes retribucións brutas anuais: Grupo 1.º.–1 200 €. Para persoal cunhas retribucións brutas anuais de ata 22 886,14 €/ano. Grupo 2.º.–600 €. Para persoal cunhas retribucións brutas anuais de desde 22 886,15 ata 26 006,98 €/ano. Grupo 3.º.–300 €. Para persoal cunhas retribucións brutas anuais desde 26 006,99 ata 31 208,37 €/ano. Grupo 4.º.–150 €. Para persoal cunhas retribucións brutas anuais de máis de 31 208,38 €/ano. O prazo para a presentación de solicitudes relativas ao exercicio de devengo do ano 2012 fixarase por resolución da Alcaldía ou órgano delegado. Para os exercicios de devengo correspondentes aos anos 2013 e 2014 estarase ao disposto no regulamento en materia de prazos. Todos aqueles actos ou accións iniciados antes da entrada en vigor da modificación operada por esta disposición, en relación ao exercicio de devengo correspondente ao ano 2012, se os houbera, entenderanse suxeitos ao recollido nesta disposición. Esta disposición transitoria entrará en vigor ao día seguinte da publicación da súa aprobación definitiva no BOP da Coruña, quedando sen efecto a partir dese momento todos aqueles acordos e disposicións existentes á data da súa aprobación en tanto contradigan o nela recollido”. Oleiros, 13 de setembro de 2013. A segunda tenente de alcalde delegada de persoal Hansel Bloju Rastrilla
24/09/2013 | Administración LocalMunicipal
Arteixo
Urbanismo
Orde de execución por incumprimento das condicións de seguridade, salubridade e ornato dun predio situado na rúa Camilo José Cela, Arteixo

DISCIPLINA URBANÍSTICA ANUNCIO Expte. OE 35/12 DU Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), notifícase a: SUPISO, INVERSIONES INMOBILIARIAS, con último enderezo no Concello de A Coruña. Que foi dictada providencia pola alcaldía do Concello de Arteixo, no día 28 de agosto de 2012, na que se dispón o seguinte: “DISPOÑO: Primeiro. –Tramitar orde de execución contra SUPISO INVERSIONES INMOBILIARIAS, S. L. na súa condición de propietaria dos predios situados na rúa Cidade de Bos Aires, Arteixo (ref. catastral 9751427NH3995S e 9751428NH3995S), para o cumprimento do disposto no informe dos servizos técnicos medioambientais de data 29 de maio de 2012 antes exposto. Segundo. –Poñer de manifesto a interesada o procedemento incoado para que durante o prazo de DEZ DIAS poida alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro. –Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto. –Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, do 26 de novembro, de réxime xurídico das administracións públicas e do procedemento administrativo común). Arteixo, 28 de agosto de 2012”. Tendo en conta que, en atención ao previsto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística do Concello de Arteixo. Arteixo, 11 de setembro de 2013. O alcalde-presidente (Por delegación, resolución núm.989/11) Luis Alberto Castro Calvete Concelleiro de Urbanismo
24/09/2013 | Administración LocalMunicipal
Culleredo
Medio, Obras e Servizos
Expediente 223/2013 UME/2013/165 impago taxa alcantarillado don Antonio Losada Rodríguez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de impago da taxa de alcantarillado municipal UME/2013/165 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON QINGHUA JUEZ SARMIENTO LAPEDRA Culleredo, 17 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
24/09/2013 | Administración LocalMunicipal
Arteixo
Secretaría Xeral
Modificación prezo público asistencia Xornadas de Micoloxía do departamento de Medio Ambiente

A Ordenanza municipal nº 34 reguladora do prezo público pola prestación de servizos solicioculturais, educativos, deportivos, recreativos e análogos prevé no artigo 4º que a modificación dos prezos públicos corresponderá á xunta de goberno local en réxime de competencia delegada polo Pleno. En uso desta facultade, pola xunta de goberno local celebrada o 18 de setembro de 2013, acordouse modifica-lo precio público pola prestación do servicio denominado “xornadas de micoloxía”, fixando unha contía de 11 euros/actividade, que deberá abonar cada asistente a esta xornada. Este precio público se da a coñecer mediante inserción de edicto no BOP e no Taboleiro de Anuncios do Concello e empezará a exixirse dende a data da súa publicación no BOP. O que se publica para coñecemento e efectos. Arteixo 18 setembro 2013, O Concelleiro de Medio Ambiente, Asdo. Victor Merelas García
24/09/2013 | Administración LocalMunicipal
Melide
Aprobación padrón fiscal

Aprobado na sesión da Xunta de Goberno Local do 12/09/2013 o padrón padrón fiscal da taxa por instalación de postos, barracas, casetas de venda, espectáculos, atracción ou recreo, situados en terreos de uso público municipal, correspondente ao ano 2013, Queda a disposición dos interesados na Intervención do Concello, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación dos padrón e das liquidacións incorporadas a este poderanse interpoñer os recursos pertinentes. Melide, 13 de setembro de 2013 A alcaldesa, Mª Ángeles Vázquez Mejuto
24/09/2013 | Administración LocalMunicipal
Noia
Rendas
Aprobación provisional modificación da Ordenanza núm.35 reguladora do prezo público pola prestación do servizo de axuda no fogar

De conformidade co disposto no art.49 da Lei 7/1985 e ó fin de que os interesados poidan examinar o expediente e presentar as reclamacións que estimen oportunas, anúnciase que o Pleno da Corporación, en sesión extraordinaria realizada en primeria convocatoria o dezaseis de setembro de dous mil trece, adoptou, entre outros, o seguinte acordo: O anterior acordo provisional así como o texto completo da ordenanza modificada expoñerase ao público durante un prazo de trinta días hábiles, no taboleiro de anuncios deste Concello. Noia, a 17 de setembro de 2013 O alcalde Rafael García Guerrero
24/09/2013 | Administración LocalMunicipal
Cerceda
Secretaría
Solicitude de licencia de actividade. MAS/233 2012

Don Justas Ouafa Etxeandia, actuando en nome de FRESNO METAL, S. L solicitoulle a esta Alcaldía licenza de actividade para un proxecto denominado “Proxecto de instalación de taller de carpintería metálica” (Clave MAS/2332012), localizado na parcela 12 do Parque empresarial do Acevedo en Cerceda. De acordo co disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días, co fin de que as persoas que dalgún xeito se consideraren afectadas pola actividade, poidan examinar o expediente na Área de Medio Ambiente e Sanidade deste concello; así mesmo poderán formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 12 de setembro de 2013 O alcalde José García Liñares
24/09/2013 | Administración LocalMunicipal
Rianxo
Secretaría
Exposición pública licenza de actividade

Habéndose solicitado desta Alcaldía por SOTO LAVADO ENGRASE Y NEUMATICOS S. L. licenza municipal para SUMINISTRO DE COMBUSTIBLE A VEHICULOS, a emprazar en Porto de Rianxo, cumprindo o disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental; sométese a información pública por período de vinte días hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia e no DOGA, poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo a 12 de setembro de 2013 O alcalde, Adolfo Muíños Sánchez.
24/09/2013 | Administración LocalMunicipal
Frades
Licencia de actividade apertura taller mecánico

Neste Concello tramítase expediente a instancia de D. Agustín Crego Castro para solicitar a apertura dun taller de reparación de vehículos na Rúa Santiago nº. 56 de Pontecarreira deste Concello. Dado que esta actividade está sometida ao disposto no Decreto 133/2008 de 12 de xuño, polo que se regula a evaluación de incidencia ambiental e dacordo co art.8.3 do mesmo, sométese a información pública mediante anuncio no BOP e no DOGA e no taboeiro de anuncios do Concello por espazo de vinte días, a fin de que por parte de quen se sinta afectado poida alegar o que estime pertinente. O prazo de exposición pública considerarase aberto dende o día seguinte a publicación do primeiro anuncio e rematará transcorridos vinte días dende a publicación do último anuncio. FRADES, 16 de setembro de 2013 O Alcalde, D. Roberto Rey Martínez.
24/09/2013 | Administración LocalMunicipal
Carral
Aprobación padrón auga, sumidoiro, depuración 4º trimestre 2012

D. JOSÉ LUIS FERNÁNDEZ MOURIÑO, Alcalde do Moi Leal e Excelentísimo Concello de Carral, á vista das competencias atribuídas pola lexislación sobre Réxime Local, Tendo en conta que o servizo de augas e sumidoiro está delegado na empresa Municipal de Augas da Coruña, S. A. (EMALCSA) por convenio asinado o 3 de marzo de 2005, prorrogado automáticamente, Tendo en conta a necesidade de prestar aprobación ó Padrón Auga- Sumidoiros- Depuración do cuarto trimestre de 2012 (outubro, novembro, decembro). Logo de ver a necesidade de expor ao público o Padrón municipal de Auga- Sumidoiros do cuarto trimestre de 2012, Mediante o meu decreto 329/2013, do 16 de setembro de 2013 1.- Aprobar o Padrón de Auga- Sumidoiros do cuarto trimestre de 2012 (outubro, novembro, decembro) co seguinte resumo: 2.- Expoñer ao público o devandito padrón, trala publicación dun anuncio no Boletín Oficial da Provincia da Coruña, nas dependencias municipais, nas oficinas de EMALCSA en Carral (Costa do Pincho, 40-42) e na Coruña (Rúa Manuel Murguia s/n- Casa da Auga). As persoas interesadas poderán examinar as liquidacións e presentar reclamacións durante un período de quince días naturais, contados a partir da data de inicio do cobramento da referida taxa, nas dependencias sinaladas e no teléfono de Atención ao Cliente ( 981242322). 3.-Dispoñer o cobramento das cotas derivadas do devandito padrón por un período voluntario de 2 meses que comezará o día 1 de outubro de 2013 e abranguerá até o 2 de decembro de 2013 (ambos incluídos), coas seguintes modalidades:. O sistema de domiciliación bancaria, segundo os datos facilitados polos suxeitos pasivos que obran nesta Administración e que foron entregados a EMALCSA, S. A. Por razóns de eficacia administrativa e co fin de evitarlles desprazamentos e esperas innecesarias ás persoas contribuíntes, este sistema será considerado coma preferente. Os recibos domiciliados serán remitidos ás correspondentes contas bancarias a partires do día 1 de outubro de 2013. - Nas dependencias de EMALCSA en Carral ou na Coruña ou no número de conta que EMALCSA habilitou ao efecto: CAIXA GALICIA Nº 2091 – 0002 – 21 – 3040001747. A recadación en período voluntario terá lugar entre o 1 de outubro de 2013 e o 2 de decembro de 2013, ambos incluídos, comezando a partir desta data a recadación en período executivo. Para os efectos de lograr unha maior eficacia na prestación destes servizos prégase a todas as persoas usuarias que, en caso de detectaren algunha anomalía ou erro nos seus datos identificativos de titularidade, enderezo ou conta corrente, se poñan en contacto con EMALCSA á fin de que se poida proceder á rectificación dela.3.- Comunicar este decreto a EMALCSA Carral, 16 de setembro de 2013 O ALCALDE José Luis Fernández Mouriño
24/09/2013 | Administración LocalMunicipal
Arzúa
Aprobación padrón taxa servizo de axuda a domicilio

Por Resolución da Alcaldía de data 19 de setembro de 2013 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2013. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 20 de setembro de 2013 Asdo. José Luis García López Alcalde-presidente do Concello de Arzúa
24/09/2013 | Administración LocalMunicipal
Narón
Secretaría
Notificación por comparecencia

No servizo de disciplina urbanistica deste Concello estase a tramitar expediente nº DIS/83/2013 fronte á mercantil “Lavedeiro Narón, S. L.” polo estado de perigosidade en que deixaron a parcela onde se ubicaba a empresa de lavado “Elefante Azul”. Intentouse, por dúas ocasións, e sen efecto, a notificación de requirimento da Alcaldía de data 29/04/2013 e 15/05/2013. De acordo co disposto no artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, notificase ao interesado mediante a presente publicación o citado requerimento: “A Policía Local deste Concello, en data 23-04-2013 emitiu informe no que se fai constar que puideron comprobar como na parcela na que estaban ubicadas as instalación da empresa de lavado “Elefante Azul”, había diversos elementos de perigosidade manifesta, consecuencia da anterior colocación das cabinas de lavado. Os devanditos elementos se derivaban en aberturas no firme, cunha profundidade de, aproximadamente, 1,5 metros, e cheas de auga, así como unha abertura principal de maiores dimensións e dunha profundidade aproximada de 2 metros. Tendo en conta o que preceptúa a Lei 9/2002, de 30 de decembro de ordenación urbanística e protección do medio rural de Galicia, no seu artigo 9, que, entre outros extremos, di: “Os propietarios de toda clase de terreos e construccións, edificios e instalacións deberán mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección de medio ambiente, do patrimonio histórico e de rehabilitación”. Segundo o artigo 199 da citada Lei 9/2002, preceptúase que: Os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 desta lei. Os Concellos ordenarán, de oficio ou por instancia de calquera interesado, mediante o correspondente expediente e logo da audiencia dos interesados, a execución das obras necesarias para conservar aquelas condicións, con indicación do prazo de realización. Cando a entidade das obras o requira, o Concello esixiralle ao obrigado a solicitude de licenza acompañada do proxecto técnico correspondente. No caso de incumprimento da orde de execución das obras, a Administración municipal procederá á execución subsidiaria dela ou á execución forzosa mediante a imposición de multas coercitivas de 300 a 6.000 eruos, reiterables ata lograr a execución das obras. Polo exposto, REQUÍRESELLE para que de forma inmediata, proceda a adopción das medidas de seguridade e reparadoras oportunas e necesarias a fin de evitar posibles perigos, advertíndolle que de non ser así, esta Administración Municipal procederá á apertura do correspondente expediente sancionador nos termos que se recollen na Lei 9/2002, tal como se cita nos parágrafos anteriores. O que traslado para o seu coñecemento e para os efectos oportunos.” Narón, 17 de setembro de 2013. O alcalde José M. Blanco Suárez
24/09/2013 | Administración LocalMunicipal
Santiago de Compostela
Servizos Económicos - Intervención
Aprobación definitiva expediente de modificación de crédito:2013-CREXT-32, crédito extraordinario financiado con baixas

Aprobado inicialmente polo Pleno da Corporación o expediente 2013/CREXT/32 sobre modificación de crédito, polo que se concede crédito extraordinario de 55.000€ no Orzamento do 2013, financiado con baixas, en cumprimento do previsto no artigo 169 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, se expón ao público, durante o prazo de 15 días hábiles logo de anuncio no BOP, o expediente completo, durante os cales os interesados, que se sinalan no apartado 1 do artigo 170 do TRLRHL, podan examinalo e presentar reclamacións ante o Pleno da Corporación, polos motivos que se indican no apartado 2 do mesmo artigo. Transcorrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177.2, en relación co artigo 169.1 do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Santiago de Compostela, 17 de setembro de 2013. A CONCELLEIRA DELEGADA DE FACENDA Asdo.: Cecilia Sierra Rey
24/09/2013 | Administración LocalMunicipal
Coirós
Padrón aguas 2º trimestre 2013

Mediante acordo da Xunta de Goberno Local de data 12 de setembro de 2013, aprobouse o padrón da taxa municipal de abastecemento e saneamento de auga, do segundo trimestre de 2013. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 16 de setembro de 2013 O ALCALDE Asdo.: Francisco Quintela Requeijo
23/09/2013 | Administración LocalMunicipal
Noia
Secretaría
Edicto José Manuel Antelo Dopazo

Intentada a notificación persoal, esta non se puido practicar por ser Ausente reparto no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 12 de xuño de 2013 a concelleira delegada Da. María Luisa Lorenzo Blanco ditou a Resolución Número 2600/2013, pola que se concede a baixa no servizo municipal de subministración de auga para o inmoble sito en (rua) Curro (s/n Curro Malec. Bateri.1) con efectos 30/06/2013. Dita baixa incorporarase ao padrón de suxeitos pasivos da taxa polo suministro de auga do 2º semestre do exercicio 2013, procedendo a liquidación do 1º semestre de 2013 dos consumos pendentes de facturar ata o precinto do contador. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 28 de agosto de 2013 O alcalde, Asdo. Rafael García Guerrero.
23/09/2013 | Administración LocalMunicipal
A Baña
Aprobación definitiva da Ordenanza fiscal que regula o servizo de lavandería a domicilio

O Pleno da Corporación con data 31 de xullo de 2013 aprobou provisionalmente a Ordenanza fiscal que regula o servizo de lavandería a domicilio no concello da Baña. Dado que non se presentaron reclamacións durante o período de exposición pública, de acordo co artigo 173.3 e 173.4 do RDL 2/2004, de 5 de marzo, polo que se aproba o Texto refundido da Lei reguladora das facendas locais, elévase o acordo a definitivo e publícase o seu texto íntegro para os efectos da súa entrada en vigor: Este concello establece a taxa polo servizo de lavandería a domicilio especificado nas tarifas comprendidas no artigo 4º que se rexerá pola presente ordenanza fiscal, de conformidade co disposto no artigo 20 do RDL 2/2004, do 5 de marzo; na Lei 5/1997, do 22 de xullo, da Administración local de Galicia; e no Decreto 99/2012, do 16 de marzo, polo que se regulan os servizos sociais comunitarios e o seu financiamento. Están obrigadas a pagar a taxa regulada nesta ordenanza as persoas físicas beneficiarias do servizo de lavandería a domicilio que presta este concello, nos termos e nas condicións establecidos na ordenanza reguladora deste. Estas persoas teñen a consideración de suxeitos pasivos da taxa. A prestación deste servizo constitúe o feito impoñible desta taxa. Para determinar a capacidade económica das persoas usuarias do servizo, estarase ao disposto na Ordenanza municipal do servizo de lavandería a domicilio do Concello da Baña. A base impoñible desta taxa está constituída polas prendas lavadas no servizo por parte da persoa usuaria. Para aplicar as tarifas do artigo 4 seguinte, establécese o prezo de prenda lavada en 7,00 €, revisable anualmente segundo o índice anual de prezos ao consumo. A cota tributaria establécese aplicándolle ao prezo unitario por prenda establecido no parágrafo anterior os coeficientes fixados no artigo seguinte, en función da capacidade económica da persoa beneficiaria. A contía da taxa regulada será a fixada nas tarifas contidas no artigo 16 da Ordenanza reguladora do servizo de lavandería a domicilio do Concello da Baña, que se reproducen a continuación: a) As persoas interesadas na prestación do servizo ao que se refire esta ordenanza deberán presentar no Departamento de Servizos Sociais do Concello a solicitude segundo o establecido na Ordenanza reguladora do servizo de lavandería a domicilio. b) As cantidades esixibles de acordo coa tarifa liquidaranse polo servizo prestado, e serán irredutibles por períodos mensuais. Esta ordenanza entrará en vigor unha vez que transcorran 15 días tras a súa publicación definitiva no Boletín Oficial da Provincia da Coruña, tal como se establece nos artigos 65.2 e 70.2 da Lei 7/1985, do 2 de abril, reguladora das bases de réxime local (BOE núm.80 do 3 de abril de 1985).” A Baña, 13 de setembro de 2013 O alcalde José Andrés García Cardeso
23/09/2013 | Administración LocalMunicipal
Sada
Servizos Económicos
Cambio de titularidade do nicho sinalado co número 664 do Cemiterio Municipal

Visto o escrito presentado con data 16 de decembro de 2011 (RXE.- 10970/2013) por D. Henry Paul Nakmoussi Cloquell no que solicita o cambio ao seu favor do nicho sinalado co número 664 do Cemiterio Municipal, que figura a nome das súas tías bisavoas, Julie Diane Juana Gandoy e DªYanely Perez Muelas Pimentel (ámbolas dúas xa falecidas); de xeito que pase a ser aquel o novo titular. Como queira que o matrimonio formado por D. Sarwan Diaz Noriega Labib e DªGloria Gema Muñoz Morales Marcenaro tivo unha filla: DªJesika Kolisnyk Ketterer (xa falecida), nai do propio solicitante, e que as súas tías avoas (Dª. María, Dª. Ángela, Miriam Victoria Brugarola Caragea e D. David Manuel Adones Zarouf) están todos xa falecidas/o, e non tiveron descendencia; sen que conste que haxa ningún outro interesado que tivera iniciado o expediente, ou que se tivera personado no mesmo, ademáis do propio solicitante, sendo precisamente D. Henry Paul Nakmoussi Cloquell a que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 16 de setembro de 2013 O ALCALDE, Asdo.: Ernesto Anido Varela
23/09/2013 | Administración LocalMunicipal
Sada
Alcaldía
Autorización de matrimonio civil con delegación de atribucións

Esta Alcaldía, mediante resolución do 13 de setembro de 2013, e co obxecto de celebrar o matrimonio civil neste municipio entre don S. F. S. e dona AUSRA MARIA DONINA MEDIÑA CHICA. C. o venres 20 de setembro de 2013, ás 17:00 horas, delegou o exercicio das atribucións para a súa autorización na concelleira desta Corporación dona Yolanda María Ansede López. O que se publica segundo o disposto no art.44.2 do Real decreto 2568/1986, do 28 de novembro. Sada, 13 de setembro de 2013 O alcalde, Asdo.: Ernesto Anido Varela
23/09/2013 | Administración LocalMunicipal
Cedeira
Lista definitiva de admitidos e excluídos do proceso selectivo de tres administrativos do Concello de Cedeira

ANUNCIO Lista definitiva de admitidos e excluídos do proceso selectivo de tres administrativos do Concello de Cedeira. Pola Alcaldía, con número 314 de data 11 de setembro de 2013, dictouse a seguinte resolución: Vistas as “Bases que rexerán a provisión en propiedade de prazas de empleo público ofertadas polo Concello de Cedeira no exercicio 2010 incluídas na oferta de emprego público”, aprobadas por Xunta de Goberno Local en sesión ordinaria de data 25 de xaneiro de 2011, publicadas íntegramente no B. O. P. núm.31, de data 15 de febreiro de 2011, modificadas por acordo de Xunta de Goberno Local de data 03.05.2013, publicadas no B. O. P. núm.91, de data 14 de maio de 2013, e anunciadas no BOE núm.124, do 24 de maio de 2013. Vista a resolución da Alcaldía núm.282, de data 14 de agosto de 2013, pola que se aproba a lista provisional de admitidos/as e excluídos/as, nomeamento de tribunal e fixación da data do primer exercicio. Unha vez rematado o prazo de presentación de reclamacións, vista a documentación presentada en relación coa convocatoria do proceso selectivo de tres prazas de administrativo ofertadas polo Concello de Cedeira no exercicio 2010. RESOLVO: 1.–Aproba-la seguinte lista definitiva de admitidos e excluídos: ADMITIDOS/AS: EXCLUÍDOS/AS: 2.–Publicar a presente resolución no Boletín Oficial da Provincia e no taboleiro de edictos da Casa do Concello.3.–Os sucesivos anuncios relacionados con esta convocatoria serán publicados exclusivamente no taboleiro de edictos da Casa do Concello, sen prexuízo da publicación no Boletin Oficial ou boletíns oficiais do nomeamento dos/as aspirantes definitivamente seleccionados/as. Cedeira, 12 de setembro de 2013. O alcalde Asdo.: Leopoldo Rubido Ramonde
23/09/2013 | Administración LocalMunicipal
Noia
Secretaría
Edicto Isabel Fabeiro García

Intentada a notificación persoal, esta non se puido practicar por ser Ausente reparto no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 10 de abril de 2013 a Concelleira delegada de obras e servizo do Concello Noia ditou Resolución núm.2762/2013 pola que se lle incoa expediente de cambio de titularidade do contrato de subministro de auga para o inmoble sito en rúa Pontevedra, núm.23 vivenda: 01 posto que figura a nome de Fabeiro Giance, Francisco e non se corresponde co titular real do inmoble. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 28 de agosto de 2013 O alcalde, Asdo. Rafael García Guerrero.
23/09/2013 | Administración LocalMunicipal
Sada
Alcaldía
Modificación do Regulamento dos ficheiros de datos de carácter persoal do Concello de Sada

Aprobada inicialmente polo Pleno da Corporación, en sesión ordinaria celebrada o 29 de agosto de 2013, a modificación do Regulamento dos ficheiros de datos de carácter persoal do Concello de Sada, para a creación dun novo ficheiro de control horario, ábrese un período de información pública e audiencia aos interesados, coa finalidade de que poidan presentar as suxestións e reclamacións que xulguen oportunas no prazo de trinta días hábiles contados a partir da inserción deste anuncio no Boletín Oficial da Provincia, sinalando que de non se producir reclamacións no devandito prazo, entenderase aprobada definitivamente a devandita modificación. O expediente está a disposición dos interesados nas oficinas da Secretaría Municipal. Sada, 13 de setembro de 2013 O Alcalde, Asdo.: Ernesto Anido Varela
23/09/2013 | Administración LocalMunicipal
Ferrol
Tesourería
Notificación de execución de embargo

O concelleiro delegado de Economía, Facenda e Recursos Humanos, por delegación do 30/04/2013 (BOP do 16/05/2013), aprobou con data 07/08/2013, elevándoa a resolución, unha proposta da tesoureira municipal, que transcrita literalmente di como segue: “Á vista do acordado pola TESOURERÍA XERAL DA SEGURIDADE SOCIAL DE FERROL, en relación coa dilixencia de embargo de bens (TVA-303) núm. Expte.15 04 10 00060086, rexistro de entrada neste Concello núm.2012003692, do día 26 de xaneiro de 2012, no que se declaran embargados os créditos pendentes a favor da empresa SERVIASISTENCIA FERROLTERRA, S. L. N. E. Visto que neste Concello existe unha débeda pendente de pagamento a favor da empresa SERVIASISTENCIA FERROLTERRA, S. L. N. E., con CIF B-70112800, correspondente á factura núm.175/2013, por importe de 3.408,79 €, operación núm.213103098. Á vista de todo o anteriormente exposto, a funcionaria que subscribe proponlle a KAJA MAEDA ZAS. a adopción da seguinte resolución: Primeiro. –Proceder á execución do embargo acordado pola TESOURERÍA XERAL DA SEGURIDADE SOCIAL DE FERROL, para o que deberá ser transferida a cantidade de 3.408,79 € á referida TXSS, mediante transferencia bancaria á conta que esta institución ten aberta na entidade BBVA co núm.0182-0610-89-*******729 e cargo na conta deste Concello de Novagalicia Banco co núm.2080-0200-41-*******327 (SICAL 200). Segundo. –Que se realicen as anotacións contables oportunas.” O que se comunica para o seu coñecemento e efectos procedentes. Ferrol, 8 de agosto de 2013. O secretario xeral Asdo.: Leopoldo Moure García
23/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41788. Solicitude de concesión de augas públicas presentada por Antonio Suárez Cajaraville (Teo)

EXPEDIENTE: DH. A15.41788 Carlos Vinicio Pandelo Leitch, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características. SOLICITANTE: Carlos Vinicio Pandelo Leitch CAUDAL MEDIO EQUIVALENTA: 0,006 litros/segundo CAUDAL MÁXIMO ANUAL: 198,15 m 3 DESTINO: Uso doméstico (2 persoas) e rega (0,0560 Ha) ORIXE: Fonte Betriz, coordenadas UTM: 532.260; 4.735.496 LUGAR: Vilar de Bispo PARROQUIA: Lampai (Santa María) CONCELLO: Teo (A Coruña) O aproveitamento a legalizar consiste na captación das augas dun manancial para o abastecemento dunha vivenda e rega dunha parcela, no lugar de Cruxeira de Arriba, parroquia de Carcacía (San Pedro), concello de Padrón (A Coruña). A captación do manancial fonte Betriz atópase na parcela 4 do polígono 112 do catastro de Teo (A Coruña), pertencente a Carmen Chico Cajaraville e consiste nunha arqueta de bloques de formigón de 2,50 x 2,00 x 1,00 m³, saíndo dela un tubo de PE de 32 mm de diámetro en dirección á vivenda do peticionario. Unha vez que o tubo sae da arqueta discorre en 466,02 ml por propiedades particulares de Carmen Chico Cajaraville, Ana Amelia Teixeira Magallanes, Lucía Noya Otero, María Carmen Miguéns López, José Ramon Cruces Cajaraville, Fundación “Modesto Anido”, José Álvarez Iglesias, Isabel Suárez Otero, Fenandez Carro, Carmen Camino Uzal, María Paz, Uzal Vilas, Montepio Clero, Manuel Cajaraville Cruces, María Carmen Miguéns López, Dorinda Uzal García, Virtudes Uzal García, Antonio Ferreiro Uzal, Dolores Alonso Uzal, María Carmen Iglesias Hermida, Clemente e Francisco Prieto Lema, Faustino Carro Barreiro, Carmen Barreiro Uzal, Antonio Suárez Cajaraville, Josefa Uzal Cajaraville e Antonio Suárez Cajaraville; despois en 146,24 ml discorre por un camiño de terra soterrada en gabia e finalmente pola rúa do lugar de Cruxeiras ata chegar á parcela 437 do polígono 28 do catastro de rústica de Padrón, onde se atopa a vivenda do peticionario e a parcela a regar (parcela 408 do polígono 28). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Padrón e Teo ou nas oficinas deste servizo, situadas na rúa tomiño, número 16 – baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, 4 de setembro de 2013 O xefe do servizo territorial Ángel Gómez Rey
23/09/2013 | Administración LocalMunicipal
Arteixo
Contratación, Bens e Patrimonio
Contrato de actividades do Departamento de servizos sociais

Dacordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dase conta do erro detectado nos pregos do CONTRATO DE ACTIVIDADES DO DEPARTAMENTO DE SERVIZOS SOCIAIS, ao existir discrepancia na ponderación dos criterios de adxudicación (paxina 17 das cláusulas administrativas e última páxina das prescripcións técnicas) “Na paxina 17 de cláusulas administrativas figuran os seguintes criterios de adxudicación Na última páxina das prescripcións técnicas figuran os seguintes criterios de valoración: a).- Prezo/hora (de 0 a 40 puntos) b).- Xestión, organización e coordinacion das actividades (de 0 a 40 puntos) c).- Melloras propostas (de 0 a 20 puntos): nº de horas sen custo económico) Debendo figurar a seguinte ponderación dos criterios de puntuación: Valoraranse os seguintes aspectos:  Organigrama xeral de funcionamento: ata 7 puntos  Organigrama de cada servizo: ata 4 puntos  Planificación do desenvolvemento do servizo: ata 10 puntos  Breve descrición de funcións do persoal implicado nas actividades/servizos: ata 5 puntos  Resolución de conflictos: 2 puntos  Medios e materiais: ata 9 puntos  Modelo de avaliación a utilizar: ata 3 puntos Só computarán os custos derivados dos tempos de execución de actividade e non os de organización/xestión Sendo estos os correctos de conformidade co publicado no anuncio de licitación publicado no BOP nº: 177 de data 17 de setembro de 2013 Procédese á corrección e a súa publicación no perfil do contratante e no BOP, con indicación expresa de que o prazo para a presentación das ofertas será de 15 días naturais, dende a publicación da presente corrección no Boletín Oficial da Provincia. Arteixo, 17 de setembro de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
23/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 9 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Culleredo (exped.77/2013) Resolución do 9 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Culleredo (exped.77/2013)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: recuamento LMT en lugar de Costa Alvedro deslindamento Aeroporto. Situación: Concello de Culleredo. Características Técnicas: Liña de media tensión soterrada, a 15/20 kV., cunha lonxitude de 0,656 Km., coa orixe no paso aerosoterrado proxectado en apoio nº2 existente da LMT. SBN-717B, no tramo entre o CT. Fonte Igrexa (Expediente.: 242/2003) e o CT. Club A Garrocha (Expediente.: 267/2010), en condutor RHZ1-2OL-12/20 kV.- 3(1x240) Al., e final no paso aerosoterrado proxectado en apoio nº 8 existente da LMT. SBN-717B (Expediente.: 267/2010), no tramo entre o CT. Fonte Igrexa (Expediente.: 242/2003) e o CT. Club A Garrocha (Expediente.: 267/2010) Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de setembro de 2013 Susana Vázquez Romero Xefa territorial da Coruña
23/09/2013 | Administración LocalMunicipal
Culleredo
Secretaría Xeral. Padrón de Habitantes
Anuncio suplencia Sr. alcalde

Por resolución ditada en data 30 de agosto de 2013, o sr. Alcalde acordou que a primeira tenente de alcalde, Don José Ramón Rioboo Castro asuma as funcións da Alcaldía, dende o día 3 ata o día 15 de setembro de 2013, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 02 de setembro de 2013 O Alcalde, Asdo.: Julio Sacristán de Diego